Diari Oficial de la Generalitat Valenciana


Sumari del DOGV 5585, del 27-08-2007 (2007/10584)

Informació pública de l'alternativa tècnica del programa d'actuació integrada per al desenvolupament del sector número 3 de l'homologació sectorial del sòl urbanitzable de Buñol.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5585

Data del DOGV
:   27-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10872


Data del document
:   20-08-2007

Organisme emissor
:   Promociones y Propiedades Inmobiliarias Espacio, SLU

Tipus de document
:   Informació Pública

Descriptors 

:   * Buñol
    * pla d'urbanisme

Informació pública de l'alternativa tècnica del programa d'actuació integrada per al desenvolupament del sector número 3 de l'homologació sectorial del sòl urbanitzable de Buñol. [2007/10669]  
El 19 de desembre de 2006 la mercantil Promociones y Propiedades Inmobiliarias Espacio, SLU, va presentar davant de l'Ajuntament de Buñol la sol·licitud d'inici del procediment concursal per al desplegament i execució del programa d'actuació integrada del sector número 3 de l'homologació sectorial de sòl urbanitzable del terme municipal de Buñol. Una vegada transcorreguts tres mesos des de la presentació de la sol·licitud sense haver-se emés ni notificat resolució expressa, es va considerar estimada esta última per silenci positiu conforme a l'article 130.5 de la Llei 16/2005, de 30 de desembre, de la Generalitat, Urbanística Valenciana, i a l'article 282.2 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell. Sobre esta base normativa, es va procedir a sotmetre a informació pública l'inici del concurs per a la selecció d'agent urbanitzador per al desenvolupament del sector número 3 de l'homologació sectorial del sòl urbanitzable de Buñol, així com les bases particulars que han de regir l'actuació, en el Diari Oficial de la Comunitat Valenciana, número 5.545, de 29 de juny de 2007.  
La societat mercantil Promociones y Propiedades Inmobiliarias Espacio, SLU, amb domicili a València (46229), carrer Colom, 60, 8 i amb CIF B-82607839, en virtut de les facultats que li conferix l'article 293 del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell, en referència a l'article 134 i següents de la Llei 16/2005, de 30 de desembre, de la Generalitat, Urbanística Valenciana, sotmet a informació pública l'alternativa tècnica del programa d'actuació integrada del sector número 3 de l'homologació sectorial del sòl urbanitzable de Buñol.  
La presentació d'una còpia del dit document s'ha protocol·litzat per mitjà d'acta notarial en la notaria de María Consuelo Bombal Quirós, sítia en el carrer alcalde Joaquín Masmano, 16,1, 46752, Buñol (València), havent sigut depositada igualment una altra còpia en l'Ajuntament de Buñol.  
Es fa constar que, durant el període d'un mes, que es computarà des de l'endemà de la publicació d'este anunci en el Diari Oficial de la Comunitat Valenciana, qualsevol persona podrà comparéixer en horari de 10.00 a 13.00 hores en la notaria de María Consuelo Bombal Quirós, així com en l'Ajuntament de Buñol, en horari d'atenció al públic, amb vista a obtindre informació en legal forma a fi de presentar al·legacions si així ho estimaren oportú.  
Igualment, es fa constar de forma expressa que, amb caràcter previ a la publicació d'este anunci en el Diari Oficial de la Comunitat Valenciana, s'han remés els preceptius avisos de l'inici del procediment al domicili fiscal dels que consten en el Cadastre com a titulars de drets afectats per l'actuació proposada, d'acord amb la Llei 16/2005, de 30 de desembre, de la Generalitat, Urbanística Valenciana, i el Reglament d'Ordenació i Gestió Territorial i Urbanística.   
No obstant això, en compliment de l'article 296.4 del Reglament d'Ordenació i Gestió Territorial i Urbanística, es procedix a efectuar el corresponent avís per mitjà del present anunci als titulars de les següents parcel·les cadastrals:  
6704290KI6428D3605EA  
5371999PC4548V9714TW  
7641766YP4105J9164ZE  
2640936BY7308R4490NX  
1160548DS8460E4130RG  
3711842TZ5879B7748UY  
2802453RD1340Z0325AU  
2735386NW4075S2532CQ  
0169970MG3930G3847DT  
5225306ZP8300E0272SF  
2446024PZ0912A9766CJ  
5394072BJ3855P7024ZV  
5065420PC8911M7906ZQ  
8675595EG3471D8728ML  
0789322UU2210D0539NC  
4899627XK7531Y0869JQ  
68547D683553317986QK  
Buñol, 20 d'agost de 2007.- El representant de Promociones y Propiedades Inmobiliarias Espacio, SLU: Carlos de Elio Boucharel.